armvectores/hy_wikipedia_2023 huggingface dataset:
Միմմի Սանդեն

Միմի Սանդեն (շվեդերեն՝ Mimmi Linnéa Marianne Sandén, 1995, Ստոկհոլմ, Շվեդիա), երգչուհի, որը ներկայացրել է իր երկիրը 2009 թվականին «Մանկական Եվրատեսիլ»-ում, Կիևում, Ուկրաինա։


== Կենսագրություն ==
Սանդենը ծնվել է Ստոկհոլմում 1995 թվականին։ Նա հայտնի դարձավ 2007 թվականին, երբ հաղթեց «Talang 2007»: Բայց երգչուհու գործունեությունը սկսվել է դեռ 2002 թվականին, երբ նա խաղաց «Fem Myror Är Fler Än Fyra Elefanter» բեմադրության մեջ։ Մասնակցել է երգչուհի Կարոլայի սուրբ ծննդյան շոուին, որը շրջագայում էր ամբողջ Շվեդիայով։
2007 թվականից Միմին սկսում է վարել «Mimmi & Mojje» հեռուստաշոուն TV4 ալիքով Մորգան Յոհանսոնի հետ։
2008 թվականին Միմին խաղաց «Hujeda mej vá många sånger»  մյուզիքլում շվեդական հայտնի արտիստների հետ։


== Եվրատեսիլ 2009 ==
Միմին Մոլլի Սանդենի կրտսեր քույրն է, որը ներկայացնում էր Շվեդիան «Մանկական եվրատեսիլ 2006»-ում, իսկ նրա մյուս քույրն է Ֆրիդա Սանդենը, որը ներկայացրեց իր երկիրը «Մանկական եվրատեսիլ 2007»-ում։
Միմին եղավ Սանդեն քույրերից երրորդը, ով ներկայացրեց Շվեդիան եվրատեսիլում 2009 թվականին, որը տեղի ունեցավ Կիևում։ Միմին ներկայացրեց «Du» երգը և գրավեց 6-րդ տեղը։


== Հեռուստատեսություն ==
2007 — Talang 2007
2007 — Mimmi och Mojje
2007 — Mimmi och Mojje på Turne
2008 — Mimmi och Mojje i Karibien
2008 — Mimmi och Mojje i fjällen
2009 — Mimmi & Mojje — den mystiska Mallorcapärlan
2009 — Մանկական եվրատեսիլ 2009»


== Ծանոթագրություններ ==
Պոպովի-Ելագինի քաղաքային դաստակերտ

Ս. Գ. Պոպովի և Պ. Դ. Ելագինի քաղաքային դաստակերտ (ռուս.՝ Городская усадьба С. Г. Попова и П. Д. Елагина), շենք Մոսկվայի կենտրոնում (Լյալինի նրբանցք, տուն 10/14)։ Կառուցվել է 1830-ական թվականներին ուշ ամպիր ոճով։ Քաղաքային դաստակերտն ունի մշակութային ժառանգության դաշնային նշանակության օբյեկտի կարգավիճակ։


== Պատմություն ==
1833 թվականին մոսկվացի վաճառական Ս. Գ. Պոպովը Մոսկվայի կառուցապատման հանձնաժողովին Լյալինի նրբանցքի անկյունում առանձնատան կառուցման խնդրագիր է ներկայացրել։ Ենթադրվում է, որ շինարարությունն ավարտվել է 1838 թվականին։ Խորհրդային տարիներին նախկին դաստակերտում տեղակայված էին կոմունալ բնակարաններ։ Այդ ժամանակաշրջանում առանձնատունը զրկվել է ծեփածո դեկորի մի մասից։
Հետխորհրդային շրջանում շենքում տեղակայված են եղել տարբեր գրասենյակներ։ 2016 թվականին առանձնատունը հանվել է աճուրդի։ Պայմանագրի պայմաններով՝ նոր սեփականատերը պետք է անցկացնի ինժեներատեխնիկական, վերականգնողական և վերանորոգման աշխատանքներ, շենքը դարձնի ժամանակակից օգտագործմանը հարմար։


== Ճարտարապետություն ==
Երկհարկանի ուշ ամպիրի ոճով կառուցված առանձնատունը գտնվում է Լյալինի և Բարաշևսկու նրբանցքների անկյունում։ Գլխավոր ճակատը, որը նայում է Լյալինի նրբանցքին, ընդգծվում է 6-որմնասյունանոց սյունաշարքով։ Ճակատն ավարտվում է ատտիկոսով, որն ունի 1830-1840-ական թվականներին բնորոշ ձև։
Բարաշևսկու նրբանցքին նայող ճակատի կենտրոնական մասում առկա է փոքր-ինչ դուրս ցցված ելուն։ Երկրորդ հարկի երեք կենտրոնական պատուհանները շրջանակված են կիսաշրջանաձև խորշերով։ Շենքի կողքին կա դարպասով ամպիր ոճի ցանկապատ, որով կարելի է մտնել բակ։
Դաստակերտի համակառույցում ընդգրկված է նաև եռահարկ աղյուսե շենքը (Բարաշևսկու նրբանցք, տուն 12), որը կառուցվել է XIX դարի երկրորդ կեսին։ Այնտեղ տեղակայված էին օժանդակ ծառայությունները։


== Ծանոթագրություններ ==
Արփալը

Արփալը, լեռ Կարսի սարահարթում, Կաղզվան քաղաքից արևելք, Ախուրյանից մոտ 6 կմ արևմուտք, նույնանուն Արփալը գյուղից 4 կմ հեռավորության վրա։ Բարձրությունը մոտ 1730 մ։


== Ծանոթագրություններ ==
Կրասնոուսոլսկի

Կրասնոուսոլսկի (ռուս.՝ Красноусольский, բաշկիրերեն՝ Красноусольский), գյուղ Ռուսաստանի Բաշկորտոստան հանրապետության Գաֆուրիյսկի շրջանի կազմում։
Բնակչությունը 2009 թվականին գրանցված տվյալներով կազմում էր 12421 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լեսակ Սևերակ լ'Էգլիզ

Լեսակ Սևերակ լ'Էգլիզ (ֆր.՝ Laissac-Sévérac-l'Église), համայնք Ֆրանսիայի Օկսիտանիա մարզի Ավերոն գավառում։
Բնակչությունը 2013 թվականի դրությամբ կազմում է 2073 մարդ, բնակչության խտությունը` 61.15 մարդ/կմ²։ Բնակավայրը զբաղեցնում է 33.90 կմ² տարածք։
Բնակավայրը ստեղծվել է 2016 թվականի հունվարին` Լեսակ և Սևերակ լ'Էգլիզ համայնքների միավորման արդյունքում։


== Վարչական բաժանում ==


== Տես նաև ==
Ավերոն գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Բոգոմոլովկա (այլ կիրառումներ)

Բոգոմոլովկա, կարող է վերաբերել՝

Բոգոմոլովկա - գյուղ Ուկրաինայի Խարկովի մարզի Լոզովայայի շրջանում
Բոգոմոլովկա - գյուղ Ռուսաստանի Բաշկորտոստան հանրապետության Չիշմինսկի շրջանի կազմում
Չապաև (քանդակ)

Չապաև, հայ քանդակագործ Արա Սարգսյանի բարձրաքանդակը, որը ստեղծվել է 1934 թվականին, ցեմենտից և զարդարում է «Մոսկվա» կինոսրահի ճակատի խորշը։


== Պատմություն ==
1934 թվականին Արա Սարգսյանին հնարավորություն է ընձեռնվում ճարտարապետության և քանդակագործության ոլորտում իր ձեռքբերումները մարմնավորելու։ Նրան հանձնարարվում է քանդակել «Չապաև» ֆիլմի դրվագներից մեկը՝ «Մոսկվա» կինոսրահի արևմտյան ճակատի խորշը զարդարելու համար։
Քանդակագործը ընտրում է ֆիլմի հենց սկզբի ամենաարտահայտիչ դրվագներից մեկը, որտեղ Չապաևը եռաձի մարտակառքով, գնդացրային կրակ բաց անելով, հետապնդում է թշնամուն։


== Նկարագրություն ==
Չնայած բարձրաքանդակի կատարողականը առանձնակի բարեմասնություններով աչքի չի ընկնում, բայց առանձնանում է քանդակագործության և ճարտարապետության օրինակելի սինթեզով, ինչպես ֆունկցիոնալ բովանդակության, այնպես էլ ծավալների և ձևերի առումով։  

— Վահան Հարությունյան


== Ծանոթագրություններ ==
Ունսպակ

Ունսպակ (ֆր.՝ Hunspach), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 684 մարդ, բնակչության խտությունը` 124.59 մարդ/կմ²։ Բնակավայրը զբաղեցնում է 5.49 կմ² տարածք։


== Աշխարհագրություն ==
Գտնվում է Փարիզ քաղաքից 410 կմ արևելք, Ստրասբուրգ քաղաքից` 45 կմ հյուսիս։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 437 աշխատունակ (15-64 տարեկան) բնակիչ, որոնցից ակտիվ էին 332-ը, իսկ ոչ ակտիվները` 105։ Ակտիվության ցուցանիշը կազմում է 76,0 %։ 332 աշխատունակ մարդկանցից աշխատել է 315 անձ (181 տղամարդ և 134 կին)։ Գործազուրկ են եղել 17 անձ (8 տղամարդ և 9 կին)։ 105 անաշխատունակներից 32-ը եղել են աշակերտներ կամ ուսանողներ, 34-ը` թոշակառուներ, իսկ 39-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
(3385) Բրոնինա

(3385) Բրոնինա (անգլ.՝ Bronnina), աստերոիդ աստերոիդների հիմնական գոտում։ Հայտնաբերվել է 1979 թվականի սեպտեմբերի 24-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,220573 ա. մ., առավելագույնը մոտենում է 2,1297 ա. մ. հեռավորության վրա և հեռանում 2,3114 ա. մ.։ Արեգակի շուրջ մեկ ամբողջական պտույտ է կատարում 1208,64 երկրային օրվա ընթացքում, իր ուղեծրով շարժվելով միջինում 0,297856 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,81° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3385) Բրոնինա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Corsair International

Corsair International, Ֆրանսիական ավիաընկերություն, որի գլխավոր գրասենյակը գտնվում է Փարիզում։ Ավիաընկերությունը Air France֊ի հետ իրականացնում է համատեղ թռիչքներ։ Ավիաընկերությունը հիմնականում իրականացնում է չատրերային և միջազգային չվերթներ։ Ավիաընկերությունը չվերթներ է իրականացնում հիմնականում հետևյալ երկրներում՝ Եվրոպա, Ֆրանսիա, Աֆրիկա և Հյուսիսային Ամերիկա։ Ընկերությունը իր չվերթները իրականացնում է Փարիզի միջազգային օդանավակայանից։


== Պատմություն ==
Corse Air International֊ը հիմնադրվել է 1981 թվականի մայիսի 17֊ին, Ռուսաստանի կառավարության կողմից, և սկսել է իր գործունեությունը նույն թվականի մայիսի 20֊ին։ 1990 թվականին Ֆրանսիական կառավարությունը որոշում է գնել ավիաընկերությունը։ Ընկերության առաջին անվանումը եղել է «Nouvelles Frontières», այնուհետեև փոխել է անվանումը՝ Corsair։ 1991 թվականին ավիաընկերությունը ստանում է պաշտոնական թույլտվություն, որով իրականացրել է կանոնավոր չվերթներ։ 2004 թվականին ավիաընկերությունը ձեռք է բերում դուստր ընկերություն՝ «TUIfly»։ 2008 թվականի սկզբին ավիաընկերության գլխավոր տնօրենը բացում է նոր չվերթներ դեպի Կանադա և ԱՄՆ։ 2010 թվականի հունիսին ավիաընկերությունը իրականացնում է նոր չվերթ դեպի Մայամի։


== Ավիաընկերության չվերթը ==
Ընկերության չվերթը բաղկացած է 7 ինքնաթիռներից։


== Պատկերասրահ ==

		
		
		


== Ծանոթագրություններ ==


== Արտաքին հղումներ ==
Ավիաընկերության պաշտոնական կայք Corsair International
Archive of corsair.fr
Զորավանք եկեղեցի (Հաղպատ)

Անվան այլ կիրառումների համար տե՛ս Զորավանք (այլ կիրառումներ) և Սուրբ Գևորգ եկեղեցի (այլ կիրառումներ):Զորավանք (նաև՝ Սուրբ Գևորգ), հայկական առաքելական եկեղեցի Հայաստանի Հանրապետության Լոռու մարզի Հաղպատ գյուղում։
Ընդգրկված է Հայաստանի Հանրապետության պատմության և մշակույթի անշարժ հուշարձանների ցանկում որպես հանրապետական նշանակության հուշարձան։


== Պատմություն ==
Համաձայն եկեղեցու բարավորի արձանագրության` կառուցվել է 1279 թվականին։


== Ճարտարապետական նկարագիր ==
Եկեղեցին կազմված էր փոքր աղոթասրահից։ Արևմտյան կողմից կցված է եղել գավիթ-սրահը, որը կառուցվել է եկեղեցու հետ միաժամանակ։ Պատերն շարված են անդեզիտե կոպտատաշ խոշոր քարերով և ունեն 1,2 մ հաստություն։ Ներսից սվաղված են կրաշաղախով։ Ունեցել է փոքր պայտաձև թաղ, որի մեծ մասը ներկայում փլված է։
Պահպանվել են եկեղեցու պատերը, գավիթ-սրահը։ Եկեղեցու հարավային կողմում են գտնվում երկու գեղաքանդակ խաչքար և մի քանի տապանաքար։


== Տեղադրություն ==
Զորավանք եկեղեցին գտնվում է Հաղպատ գյուղի հարավային մասում։ Խորհրդային Միության տարիներին գյուղի կառուցապատման հետևանքով այն հայտնվել է տնամերձ հողամասերի արանքում։


== Պատկերասրահ ==

		
		
		


== Տես նաև ==
Կուսանաց անապատ եկեղեցի
Հաղպատի վանական համալիր


== Ծանոթագրություններ ==
Աստերոիդների ցանկ (58201-58300)

Աստերոիդների ցանկ (58101-58200)  • Աստերոիդների ցանկ  • Աստերոիդների ցանկ (58301-58400)
 Աստերոիդների ցանկ (58101-58200)  • Աստերոիդների ցանկ  • Աստերոիդների ցանկ (58301-58400)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Կեռնեխանման եղեգնաթռչնակ

Կեռնեխանման եղեգնաթռչնակ (լատ.՝ Acrocephalus arundinaceus), շահրիկների ընտանիքի թռչուն։ Բնադրող–չվող է, տարածված։ Մարմնի երկարկարությունը 19-20 սմ է, թևերի բացվածքը՝ 25-29 սմ, կենդանի զանգվածը՝ 27-32 գ։ Խոշոր է, ոտքերն ու կտուցը՝ ամուր։ Հոնքը բաց գույնի է, սանձիկը՝ մուգ։ Մարմինը վերևից ձիթապտղագույն-դարչնագույնից շիկակարմիր-դարչնագույն է, գոտկատեղը՝ ավելի բաց, ներքևից՝ աղոտ սպիտակ, կողքերը՝ ավելի մուգ։ Երգում է խռպոտ, բայց հեռուն տարածվող զրնգուն ձայնով՝ եղեգի ծայրին նստած։ Բնակվում է ճահճուտներում։ Սնվում է անողնաշարավորներով։ Գարնանային վերադարձը՝ մարտի առաջին կեսից։ Բները հայտնվում են ապրիլի կեսերին, կառուցում են էգը և արուն՝ 8 օրում։ Բույնը գավաթաձև է՝ եղեգից, եղեգի ցողունին ամրացված, երբեմն բնադրում է նախորդ տարվա խարխլված բնում։ Առաջին ձվերը հայտնվում են մայիսի առաջին կեսից հունիսի վերջը, կրկնակի բնադրման դեպքում՝ հուլիսի առաջին օրերին։ Դնում է 23 մմ տրամագծով, բաց կապույտից կանաչ՝ մուգ դարչնագույն պտերով 3-5 ձու։ Սովորական կկուն գերադասում է ձվադրել կեռնեխանմանի բնում՝ ձվերի գույնը նմանեցնելով տիրոջ ձվերի գույնին։ Թխսակալումը 14 օր է։ Ձագերը բնից դուրս են գալիս կյանքի 13-14-րդ օրը։ Հուլիս-օգոստոսին գրանցվում են ընտանեկան խմբեր՝ թռիչքին հմուտ տիրապետող ձագեր և երիտասարդ թռչուններ։ Կրկնակի բնադրման դեպքում էգը, առաջին բնից դուրս եկած ձագերի խնամքը թողնելով արուի վրա, նոր բույն է պատրաստում, թխսակալում, ապա արուի հետ անցնում 2-րդ բնի ձագերի կերակրմանը։ Աշնանային չուն՝ մինչև հոկտեմբերի առաջին կեսը։


== Պատկերասրահ ==

		
		
		
		
		


== Արտաքին հղումներ ==
Позвоночные животные России: Дроздовидная камышевка Archived 2019-03-10 at the Wayback Machine.
Հիրշբախ (Բավարիա)

Հիրշբախ (Բավարիա) (գերմ.՝ Hirschbach (Bayern)), կոմունա Գերմանիայի Բավարիա երկրամասում։
Ենթարկվում է Վերին Պֆալց վարչական շրջանին։ Մտնում է Ամբերգ Զալցբախի շրջանի կազմի մեջ։ Բնակչությունը 1289 մարդ (ըստ 2010 թվականի դեկտեմբերի 31-ի)։ Տարածքը 26,76 կմ² է։ Պաշտոնական կոդ՝ 09 3 71 128։


== Պատկերասրահ ==

		
		
		
		
		
		
		
		


== Ծանոթագրություններ ==


== Արտաքին հղումներ ==
Պաշտոնական կայք
Սենթ Քլաուդ (Մինեսոտա)

Սենթ Քլաուդ (անգլ.՝ Saint Cloud, բառացի՝ «Սուրբ Քլոդ», ՄՀԱ՝ [seɪntˈklaʊd]) քաղաք ԱՄՆ-ի Մինեսոտա նահանգում։ Բնակչությունը 61․198 մարդ (2010 թվականի տվյալներով)։ Այն գտնվում է միանգամից երեք շրջանների տարածքում՝ Ստերնսի, Բենտոնի և Շերբյուռնի։ Քաղաքապետը Դեյվ Կլյայսն է։ Անվանվել է ի պատիվ ֆրանսիական Սեն Կլու քաղաքի, որը կրում է Ս․ Քլոդոալդի անունը։ Քաղաքի FIPS-կոդը՝ 27-56896, GNIS-նույնացուցիչ` 0650559։


== Պատմություն ==

Քաղաքն առաջացել է 1856 թվականին՝ երեք փոքրիկ քաղաքների միավորման արդյունքում։ Այժմ այն տարածքները, որտեղ նրանք գտնվում են, կոչվում են Վերին, Միջին և Ստորին քաղաք (անգլ.՝ Upper, Middle and Lower Towns)։ 1862 թվականին Սիուի ապստամբության ժամանակ քաղաքը ծառայել է որպես փախստականների համար ապաստան։
1868 թվականին երկաթուղին տեղափոխվեց քաղաք․ միևնույն ժամանակ, սկսվեց մոտակա քարհանքից գրանիտի արդյունահանումը։ 1900-ական թվականներին Սենթ Քլաունդը դարձավ նահանգի ամենամեծ քաղաքներից մեկը՝ տրանսպորտային ուղիներում իր հարմար դիրքի շնորհիվ։
1869 թվականին քաղաքում համալսարան է կառուցվել, քսան տարի հետո՝ բանտ, որտեղ տանում են հանցագործներ ամբողջ նահանգից։


== Բնակչություն ==

Սենթ Քլաունդի բնակչությունը կայուն աճում է․ եթե 1980 թվականին այստեղ 42․566 մարդ էր ապրում, իսկ 1990 թվականին՝ 48․812, ապա 2000 թվականի մարդահամարով այստեղ 58․978 մարդ է ապրում, իսկ 2010 թվականի մարդահամարով՝ 61․198։ Տնային տնտեսությունների քանակը 24․927 է (2010 թվականի տվյալներով)։ Մակերեսը կազմում է 80․1 կմ² (78․1 կմ²՝ ցամաք, 2 կմ²՝ ջրային տարածք)։ Բնակչության խտությունը 783․6 մարդ/կմ²։

Միևնույն ժամանակ, կայուն աճում է աֆրոամրիկացիների, ասիական երկրների բնիկների և խառը ռասաների բնակչության թիվը և մասնաբաժինը․ 1990-2010 թվականներին նրանց աճը 70 % հասել է 1191 %-ի։
Ալգոմերացիայում ապրում է ավելի քան 250․000 մարդ։


== Կլիմա ==


== Տնտեսութուն ==
Քաղաքը գտնվում է գուղատնտեսական գոտում։ Սենթ Քլաունդի շրջակայքում աճեցնում են տարեկան, եգիպտացորեն, սոյա, լոբազգիներ, գարի, զարգացած է թռչնաբուծությունը։ Միևնույն ժամանակ, քաղաքում զարգացած է արդյունաբերությունը՝ սննդի արդյունաբերությունը, ավտոբուսների, սառնարանների, հաստոցների արտադրությունը։ Կա նաև բետոնի, թղթի և այն արդյունաբերական ապրանքների արտադրություն։
Քաղաքում օդանավակայան կա։


== Քույր քաղաքներ ==
2006 թվականին Սենթ Քլաունդը և գերմանական Շփալթ քաղաքը դարձան եղբայր քաղաքներ։


== Ծանոթագրություններ ==


== Արտաքին հղումներ ==
«2009 Comprehensive Annual Financial Report» (pdf) (անգլերեն)։ Official City of St. Cloud Web Site։ հունիսի 14, 2010։ Արխիվացված է օրիգինալից 2012-08-09-ին։ Վերցված է 2012-07-13  Քաղաքի տնտեսական և ֆինանսական վիճակի մասին պաշտոնական տեղեկություններ։
Այծի հուշարձան

Այծի հուշարձան (ռուս.՝ Памятник козе), այծին նվիրված միակ հուշարձանը Ռուսաստանում։ Գտնվում է Ուրյուպինսկ քաղաքում։ Տեղադրվել է 2000 թվականին։


== Պատմություն ==
Հուշարձանը Ռուսաստանի Ուրյուպինսկ քաղաքում պատահական չի հայտնվել։ Տեղադրվել է քաղաքի 382-ամյա տարելիցի կապակցությամբ։ Այս քաղաքում բուծվում է ավելի քան 120000 այծ, որոնց մորթուց հյուսում և գործում են գլխաշորեր, գուլպաներ, մորթին օգտագործում են տրիկոտաժի պատրաստման համար։ Այծի մորթուց ստացված արտադրանքը Ուրյուպինսկի բնակիչներից շատերի համար եկամտի միակ աղբյուրն է։ Մորթու այս տեսակը բնորոշ է Վոլգոգրադի մարզի այծերին։
Հուշարձանը պատրաստված է գրանիտից, քաշը մոտ քսան տոննա է։
Քանի որ 2003 թվականը չինական օրացույցով այծի տարի է եղել, այծի հուշարձանը դարձել է ուխտատեղի Մոսկվա-Վոլգոգրադ դաշնային մայրուղով երթևեկողների համար։ Նրանց մեծ մասը կանգ էր առնում, լուսանկարվում հուշարձանի մոտ, որ տարին հաջողություն բերի։
Քաղաքի գլխավոր հրապարակում կազմակերպվում է Այծի օր ամենամյա տոնը, որի ընթացքում որպես մրցանակներ հանձնվում են տեղական տեքստիլ գործարանի արտադրանքից, որոնք կրում են «Մոսկվա-Փարիզ-Ուրյուպինսկ», «Ամն ինչ կթողնեմ, կգնամ Ուրյուպինսկ» և այլ գովազդային կարգախոսներ։ Քաղաքում տեղադրվել է նաև «Ձեռագործություն» բրոնզե քանդակային կոմպոզիցիան, որը հավերժացնում է Ուրյուպինսկի վարպետ-մորթեգործներին։


== Ծանոթագրություններ ==
Տրեսնա (Զվանայի վտակ)

Տրեսնա (ռուս.՝ Тресна), գետ Ռուսաստանում, հոսում է Վոլոգդայի մարզում, Տվերի մարզում։ Գետաբերանը տեղակայված է Զվանա գետի ձախ ափում՝ 34 կմ հեռավորության վրա։ Գետի երկարությունը 21 կմ է։ Ավազանի տարածք 144 կմ² է։ Ակունքը գտնվում է 1,5 կմ հարավ Կոնոնով գյուղի մոտ։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Մոլոգա գետն է։ Գետի գետային ավազանը՝ Վերին Վոլգայից մինչև Կույբիշի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200412110000005191
Հիդրոլոգիական ուսումնասիրությունների կոդը - 110000519
Ավազանի կոդը - 08.01.02.004
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Պուչկորվոժա

Պուչկորվոժա  (ռուս.՝ Пучкорвожа), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Ցիլենգա գետի աջ ափին՝ 11 կմ հեռավորության վրա։ Գետի երկարությունը 14 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության։

Ջրային օբյեկտի, պետական ջրային գրանցման կոդը - 03030000112103000048211
Հիդրոլոգիական ուսումնասիրությունների կոդը - 103004821
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
429

429 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 429 թվականն է, 
V դարի 29-րդ տարին։


== Դեպքեր ==


== Ծնունդներ ==


== Մահեր ==
Աճարիսծղալի

Աճարիսծղալի, Աձարա, Անառա, Աճարա, Աջարա, Աջարիսծղափ, Եգերիա, Նոստե, գետ Հայկական լեռնաշխարհում, Ճորոխի աջակողմյան վտակը, նրա ստորին հոսանքի շրջանում։ Հնում կոչվում էր Նոստե։


== Ծանոթագրություններ ==
Մոնտիլյա (քաղաք)

Մոնտիլյա (իսպ.՝ Montilla), քաղաք և մունիցիպալիտետ, մտնում է Կորդոբա գավառի, Անդալուզիա ինքնավար համայնքի կազմում։ Մունիցիպալիտետը գտնվում է Կամպինիա-Սուր շրջանի կազմում։ Զբաղեցնում է 170 կմ² տարածք, բնակչությունը 23 907 մարդ ( 2010 թվականի տվյալներով )։ Մարզի կենտրոնական շրջանից ունի 44 կմ հեռավորություն։ Քաղաքը գտնվում է պարարտ տարածքում, որը հայտնի է իր բարձր որակի ձիթապտղի յուղով։ Մոնտիլիայում պահպանվել է Մեդինասելի դուքսի վերածննդի պալատը և Կորդոբաների պալատի ավերակները, որտեղից ծնունդ է առել Գոնսալո Ֆեռնանդես դե Կորդովան, Մոնտիլիայի ամենահայտնի հարազատը։


== Բնակչություն ==


== Ծանոթագրություններ ==


== Արտաքին հղումներ ==
http://www.montilla.es/
Scalable Vector Graphics

SVG (ծագումը՝ անգլ.՝ Scalable Vector Graphics մասշտաբավորվող վեկտորային գրաֆիկա) մասշտաբավորվող վեկտորային գրաֆիկայի նշման լեզու, որը ստեղծել է Համացանցի Համաշխարհային Կոնսորցիումը (W3C): SVG-ն մտնում է XML լայնացվող նշման լեզվի ենթաբազմության մեջ և նպատակավորված է XML ֆորմատով երկաչափ վեկտորային և խառը վեկտորային/ռաստրյաին գրաֆիկայի նկարագրման համար։


== Հղումներ ==
SVG-ի պաշտոնական կայք(անգլ.)
Տրիգրադի կիրճ

Տրիգրադի կիրճ (բուլղ. Триградско ждрело), Ռոդոպի լեռներում Սմոլյանսկի մարզի Դեվին համայնքի մոտակայքում գտնվող Տրիգրադ գետի (Շադերեի ձախ վտակ) գեղատեսիլ կիրճը  (Բուլղարիա)։ 
Տրիգրադ գետը հոսում է կիրճով և Սատանայի կոկորդի քարանձավով, դրանից հետո` 530 մետրից հետո հայտնվում է որպես կարստային մեծ աղբյուր։ Ավելի ուշ գետը թափվում է Բույնովսկի գետի մեջ։ 
Կիրճի արևմտյան պատը հասնում է 300 մ, իսկ արևելյանը՝ մինչև 300-350 մ բարձրության։ Սկզբում երկու պատերը գտնվում են մոտ 300 մ հեռավորության վրա, բայց հյուսիսային մասում կիրճը նեղանում և շարունակվում  է՝ հասնելով մոտ 100 մետրի։  Կիրճը գտնվում է ծովի մակերևույթից 1450 մ բարձրություն ունեցող Տրիգրադ քաղաքից 1,2 կմ հեռավորության վրա, գյուղն ունի ընդհանուր 7 կմ երկարություն, որի մոտ 3 կմ-ը կազմում է կիրճը։ 
Բույսերի և կենդանիների հազվագյուտ և էնդեմիկ տեսակները պահպանելու, ինչպես նաև նրանց բնական միջավայրերը պաշտպանելու համար, 1963 թվականին ստեղծվեց Տրիգրադսկայի կիրճի բնապահպանական արգելոցը ։


== Զբոսաշրջություն ==
Տրիգրադի կիրճը համարվում է Բուլղարիայի 100 զբոսաշրջային օբյեկտներից մեկը (88-րդ տեղ)։ Ձորի հիմնական տեսարժան վայրը «Սատանայի կոկորդի» քարանձավն է, որը գտնվում է ձախ (արևմտյան) լանջին։ Նրա արևելյան լանջից շատ ավելի բարձր է գտնվում մեկ այլ հայտնի քարանձավ՝ Հարամիկ փոսը։ Մինչ կիրճի մուտքը` մոտավորապես 500 մ առաջ են գտնվում Տրիգրադի, իսկ մոտակայքում` Բուլղարիայի միակ «Արջի թանգարանն» է։


== Տրանսպորտ ==
Կիրճի միջով է անցնում նեղ միակողմանի ճանապարհը, որը միակ կապող օղակն  է Տրիգրադ, Վոդնի Պադ, Զերեբևո և Կեստեն գյուղերի միջև։


== Ծանոթագրություններ ==
Նովի Կաինլիկ

Նովի Կաինլիկ (ռուս.՝ Новый Каинлык, բաշկիրերեն՝ Яңы Ҡайынлыҡ), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 617 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արևմուտք

Անվան այլ կիրառումների համար տե՛ս՝ Արևմուտք (այլ կիրառումներ)
Արևմուտք, արևմուտքի կետ, հորիզոնի չորս գլխավոր կետերից մեկը, գտնվում է դեմքով դեպի հյուսիս կանգնած դիտորդի ձախ կողմում։ Նշանակումը՝ W (անգլ.՝ West)։ Գիշերահավասարի օրերին Արեգակը մայր է մտնում արևմուտքի կետում։ Երկնոլորտի վրա արևմուտքի կետը մաթեմատիկական հորիզոնի և երկնային հասարակածի հատման երկու կետերից մեկն է։
Վոդյանայա Բալկա (գյուղ, Վալկիի շրջան)

Անվան այլ կիրառումների համար տե՛ս՝ Վոդյանայա ԲալկաՎոդյանայա Բալկա (ուկրաիներեն՝ Водяна Балка), գյուղ Ուկրաինայի Խարկովի մարզի Վալկիի շրջանում։ Հիմնադրվել է 1820 թվականին։
2001 թվականի տվյալներով Վոդյանայա Բալկա գյուղում բնակվում էր 9 մարդ։ Բնակավայրը զբաղեցնում է 3,35 կմ² տարածք։ Բնակչության խտությունը կազմում էր 2690 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ֆրիզլանդ

Ֆրիզլանդ (անգլ. Friesland), պատմականորեն հայտնի է նաև որպես Ֆրիզիա, այն Նիդերլանդների հյուսիսում գտնվող նահանգն է: Տեղակայված է Խրոնինգեն նահանգից արևմուտք, Դրենթեից և Օվերեյսելից հյուսիս-արևմուտք, Ֆրևոլանդից հյուսիս, Հյուսիսային Հոլանդիայից հյուսիս-արևելք և Վատտեն ծովից հարավ: 2015 թվականի տվյալներով նահանգում բնակչությունը կազմում է 646,092 մարդ: Նահանգի ընդհանուր տարածքը 5.100 կմ², որով նա զբաղեցնում է 3-րդ տեղը Նիդերլանդների նահանգների ցանկում:
Նահանգի մայրաքաղաքը և կառավարության նստավայրը 91,817 բնակիչ ունեցող Լեուվարդեն քաղաքում է գտնվում: 2017 թվականից ի վեր նահանգի կառավարիչն է Արնո Բրոքը: Նահանգը բաժանված է 18 ինքնավար քաղաքների: Այս նահանգի տարածքը նախկինում եղել է Ֆրիզիայի հնագույն, ավելի մեծ շրջանի մի մասը: Ֆրիզլանդի պաշտոնական լեզուներն են՝ արևմտյան ֆրիզերենն ու հոլանդերենը:


== Ամենամեծ քաղաքները ==


== Ժողովրդագրություն ==

Ֆրիզլանդում զբաղվում են հիմնականում գյուղատնտեսությամբ: Սև ու սպիտակ ֆրիզյան խոշոր եղջերավոր անասունները, սև ֆրիզյան ձին ծագում են այստեղից: Տուրիզմը եկամտի ևս մեկ կարևոր աղբյուր է. Հիմնական տուրիստական ուղղությունները ներառում են նահանգի հարավ-արևմուտքում գտնվող լճերը և հյուսիսից Վատտեն ծովի կղզիները: Ֆրիզլանդի նահանգում կան 195 հողմաղացներ:


== Կլիմա ==


== Ծանոթագրություններ ==


== Արտաքին հղումներ ==
Province of Fryslân, կառավարության պաշտոնական կայքը
Provincial Tourist Board
Frisian Film Archive
Կորակու

Կորակու (հուն․՝ Kοράκου), գյուղ Կիպրոսի Հանրապետության Նիկոսիայի շրջանում։ Գյուղակը հարակից շրջանների հետ կազմում է Ագրոլադու համայնքը։


== Բնակչություն ==
Ըստ 2001 թվականի տվյալների գյուղի բնակչությունը կազմել է 500 մարդ, իսկ 2011 թվականի տվյալներով 521 մարդ։


== Ծանոթագրություններ ==
Բռնադատվածների հիշատակի օր

Հունիսի 14, Բռնադատվածների հիշատակի օր։ 2006 թվականին «ՀՀ տոների և հիշատակի օրերի մասին» օրենքում լրացումներ կատարելուց հետո հունիսի 14-ը նշվում է որպես Բռնադատվածների հիշատակի օր։ 2008 թվականի դեկտեմբերի 3-ին Երևանում բացվել է խորհրդային տարիներին բռնադատվածների հուշահամալիր։


== Պատմություն ==
«Դավաճան ժողովուրդների արտաքսման մասին» ստալինյան հրամանագրով Խորհրդային կայսրության հպատակ մի շարք ժողովուրդներ 1940-ականներին տեղահանվել են իրենց հայրենի բնակավայրերից։ 1949 թվականի հունիսի 14-ին 13.000 հայերի բեռնատար գնացքներով արտաքսել են Ալթայ։ Պաշտոնական տվյալներով խորհրդային բռնազավթման տարիներին Հայաստանից բռնադատվել է 42.000 մարդ, զգալի մասը՝ գնդակահարվել։ 1952 թվականի տվյալներով՝ խորհրդային բանտերում կային 25.000 հայ։ Հայաստանում այսօր մոտ 6000 բռնադատվածներ և 8400 բռնադատվածների ժառանգներ կան, ովքեր 1937 և 1949 թվականներին աքսորվել են Հայաստանից։


== Միջազգային գնահատականը ==
Եվրոպական քաղաքական գործիչների, նախկին քաղբանտարկյալների և պատմաբանների կողմից 2008 թ. հունիսի 3-ին ստորագրվել է Պրահյան հռչակագիր եվրոպական խղճի և կոմունիզմի մասին։ Հռչակագրի նպատակն է կոմունիստական ոճիրների դատապարտումը և այն ներառելը կրթական ծրագրերում։ Հռչակագիրը ստորագրվել է «Եվրոպական խիղճը և կոմունիզմը» վերնագրով գիտաժողովի փակման ժամանակ, Պրահայում Չեխիայի Խորհրդարանի Վերին Պալատի շենքում։ Հռչակագրի հիմնադիր ստորագրողներն են Չեխիայի նախկին նախագահ Վացլավ Հավելը, Լիտվայի նախկին նախագահ Վիտաուտաս Լանդսբերգիսը, նախկին քաղբանտարկյալներ Չեխիայից և Արևելյան Եվրոպայի երկրներից, Եվրոպական Խորհրդարանի պատգամավորներ։ Աջակցության նամակներ են ուղարկել Ֆրանսիայի նախագահ Նիկոլա Սարկոզին, Միացյալ Թագավորության նախկին վարչապետ Մարգարետ Թետչերը։ Եվրամիությունը, ԵԱՀԿ-ն և Վրաստանը օգոստոսի 23-ը ընդունել են ստալինիզմի և նացիզմի զոհերի եվրոպական հիշատակի օր, որպես ամբողջատիրական վարչակարգերի զոհերի միջազգային հիշատակի օր։ 1941 թվականի հունիսի 14-ին, Էստոնիայից, Լիտվայից, Լատվիայից, Ուկրաինայից, Բելառուսից, Մոլդովայից արտաքսվել է 55.300 մարդ։ Մեծ մասը զոհվել են ճանապարհներին։ Այսօր մերձբալթյան պատմաբանները 1940-ականների բռնագաղթն ու հալածանքները որակում են ցեղասպանության ակտ։


== Տես նաև ==
Ստալինյան բռնաճնշումները Հայաստանում


== Ծանոթագրություններ ==


== Աղբյուրներ ==
Հայաստանում առաջին անգամ նշվեց Բռնադատվածների հիշատակի օրը
Ստանիլիզմը և նացիզմը հավասարվեցին
Վրաստանում պաշտոնապես սահմանվել է Խորհրդային օկուպացման օր
Դիմիտրի Բաքրաձե

Դիմիտրի Բաքրաձե (վրաց.՝ დიმიტრი ზაქარიას ძე ბაქრაძე, 26 հոկտեմբերի (7 նոյեմբերի), 1826, Խաշմի, Թելավի գավառ, Վրաստանի նահանգ, Ռուսական կայսրություն (այժմ՝ Սագարեջոյի շրջան, Կախեթի մարզ, Վրաստան) - 10 (22) փետրվարի, 1890, Թիֆլիս, Ռուսական կայսրություն), վրացի և ռուս պատմաբան, հնագետ, էթնոգրաֆ, Սանկտ Պետերբուրգի գիտությունների ակադեմիայի թղթակից անդամ (1879 թվականից)։


== Կենսագրություն ==
Դիմիտրի Բաքրաձեն ծնվել է 1826 թվականի հոկտեմբերի 26-ին (նոյեմբերի 7-ին) Խաշմի գյուղում, հոգևորականի ընտանիքում։
1851 թվականին ավարտել է Մոսկվայի հոգևոր ակադեմիան։
1861 թվականից աշխատել է Ռուսական աշխարհագրական միության Կազանի բաժանմունքում։ Մասնակցել է Կովկասի՝ Ռուսական կայսրությանը միանալուն վերաբերող փաստաթղթերի հրապարակմանը (հրատարակությունն իրականացվել է Կովկասի հնագրագիտական հանձնաժողովի կողմից 1873-1875 թվականներին)։ 1874 թվականին առաջարկել է կազմակերպել Կովկասի հնագիտությամբ հետաքրքրվողների միություն։
Դիմիտրի Բաքրաձեի աշխատությունների շարքում առանձնանում են վրացերեն հրատարակված «Վրաստանի պատմություն» (1889), «Վրաստանն ու վրացիները» (1854), ինչպես նաև ռուսերեն հրատարակված «Կովկասը քրիստոնեական հնագույն հուշարձաններում» (1875), «Հնագիտական ճանապարհորդություն Վրաստանում ու Աջարիայում» (1878), «Հոդվածներ Վրաստանի պատմության ու հնությունների մասին» (1887)։
Դիմիտրի Բաքրաձեի նախաձեռնությամբ Թիֆլիսում՝ Սիոնի եկեղեցու հարևանությամբ, կազմակերպվել է «հնապահոց» (թանգարան)։
Դիմիտրի Բաքրաձեն մահացել է 1890 թվականի փետրվարի 10-ին (22-ին) Թիֆլիսում։


== Ծանոթագրություններ ==


== Արտաքին հղումներ ==
Դիմիտրի Բաքրաձեի էջը Ռուսաստանի Գիտությունների ակադեմիայի կայքում
Մազատե

Մազատե (իտալերեն՝ Masate), կոմունա Իտալիայում, գտնվում է Լոմբարդիա մարզի Միլան գավառում։
Բնակչությունը 2458 մարդ է։ Բնակչության միջին խտությունը՝ 615 մարդ/կմ²։ Զբաղեցնում է 4 կմ² տարածք։ Փոստային ինդեքս՝ 20060։ Հեռախոսային կոդը՝ 02։


== Արտաքին հղումներ ==
http://www.unione.basianomasate.mi.it/Index.asp Archived 2006-07-06 at the Wayback Machine.


== Ծանոթագրություններ ==
Խորեն Գևոր

Խորեն Գևոր (իսկական անուն ազգանունը՝ Խորեն Ավետիսյան, մարտի 16, 1980(1980-03-16), Վաղարշապատ, Հայկական ԽՍՀ, ԽՍՀՄ), գերմանահայ պրոֆեսիոնալ բռնցքամարտիկ։
Եվրոպայի բռնցքամարտիկների միության թեթև քաշային կարգում չեմպիոն։ 2014 թ. նոյեմբերի դրությամբ անցկացրել է 41 մենամարտ, տոնել 32 հաղթանակ (17 նոկաուտով), 9 պարտություն (2 նոկաուտ), ոչ-ոքի արդյունք նրա մարտերի ընթացքում չի գրանցվել։
Գերմանիայի պրոֆեսիոնալ բռնցքամարտի ֆեդերացիան 2011 թ. ապրիլ ամսին նրան կես տարի զրկվել է ռինգ դուրս գալու հնարավորությունից և տուգանել էր Գևորին 5 հազար 100 եվրոյով, ինչի պատճառը երկրորդ միջին քաշային կարգի WBO վարկածի աշխարհի չեմպիոնի կոչման համար մենամարտում Ռոբերտ Շտիգլիցին պարտվելուց հետո մրցավարին հարվածելն էր, իսկ 2010 թ. դեկտեմբերին կայացած Բայկեր Բառակատայի դեմ մենամարտին Գևորը հարձակվել էր մրցավարի վրա։


== Ծանոթագրություններ ==


== Արտաքին հղումներ ==
http://www.khorengevor.de Խորեն Գևոր. պաշտոնական կայք
Դեգիք

Դեգիք, գավառ Մեծ Հայքի Ծոփք նահանգի կազմում։


== Տես նաև ==
Ծոփք
Մեծ Հայքի վարչական բաժանում


== Արտաքին հղումներ ==
Մեծ Հայքի վարչական բաժանումը


== Ծանոթագրություններ ==
Պալոմա Էռերա

Պալոմա Էռերա (դեկտեմբերի 21, 1975(1975-12-21), Բուենոս Այրես, Արգենտինա), բալետի արգենտինացի պարուհի։ Համարվել է Ամերիկյան բալետի թատրոնի լավագույն արտիստ 1995 թվականից, կարիերան ավարտել է 2015 թվականին։


== Կենսագրություն ==


=== Երիտասարդություն և կրթություն ===
Պալոմա Էռերա պարել է սովորում Կոլոնե թատրոնի բալետայի դպրոցում պարուսույց Օլգա Ֆեռիի հետ։ Նա 9 տարեկանից մասնակցում է մրցույթներին։ Նա նաև սովորել է Մինսկի բալետային դպրոցում, որը ժամանակին եղել է Բելառուսի ՍՍՌ-ի մայրաքաղաքը։ Արգենտինացի պարուհի առաջին անգամ ելույթ է ունենում Բուենոս Այրեսի Կոլոն թատրոնում Դոն Կիխոտ ներկայացման ժամանակ։ 15 տարեկանում նա ամերիկյան բալետի դպրոցի կողմից հրավիրվել է Նյու Յորք։


== Ծանոթագրություններ ==


== Արտաքին հղումներ ==
es http://www.palomaherrera.com/. պաշտոնական կայք
Սենտ Ջոզեֆ շրջան (Ինդիանա)

Անվան այլ կիրառումների համար տե՛ս՝ Սենտ Ջոզեֆ շրջան (այլ կիրառումներ)Սենտ Ջոզեֆ շրջան (անգլ.՝ St. Joseph County), ԱՄՆ Ինդիանա նահանգի 92 վարչական միավորներից մեկը։ Ընդհանուր տարածությունը 1.184 կմ² է, բնակչությունը՝ 301.559 մարդ (2010 թ. տվյալներով)։ Շրջկենտրոնն է Սաութ Բենդ բնակավայրը։ Կազմավորվել է 1830 թ.։
Դմիտրի Ախշարումով (ռազմական գործիչ)

Անվան այլ կիրառումների համար տե՛ս՝ Դմիտրի Ախշարումով (այլ կիրառումներ)Դմիտրի Իվանի Ախշարումով (հոկտեմբերի 11 (22), 1785, Աստրախան, Ռուսական կայսրություն - հունվարի 13 (25), 1837, Սանկտ Պետերբուրգ, Ռուսական կայսրություն), ռուսական ռազմական գործիչ և պատմաբան, ծագումով հայ։ Գեներալ–մայոր (1820)։


== Կենսագրություն ==
Ծնվել է Աստրախանում, ազնվականի ընտանիքում։ Ավարտել է 1-ին կադետական կորպուսը։ Մասնակցել է ռուս–ֆրանսիական (1806-1807 թթ.) և ռուս–թուրքական (1806-1812 թթ.) պատերազմներին, 1812 թվականի Հայրենական պատերազմին և ռուսական բանակի արտասահմանյան արշավանքներին (1813-1814 թթ.)։ Աչքի է ընկել Սմոլենսկի, Բորոդինոի, Սալոյարոսլավեցի և Լյուտցենի ճակատամարտերում։ Ախշարումովը 1812 թվականի Հայրենական պատերազմի առաջին պատմաբանն է։ 1813 թվականին Պետերբուրգում հրապարակել է «1812 թվականի պատերազմի պատմական ակնարկ» գիրքը, որը լրացումներով ու փոփոխություններով վերահրատարակվել է 1819 թվականին։ 1826-1837 թվականներին Ախշարումովը կազմել է Ռուսական զինվորական օրենքների առաջին հավաքածուն (հրատարակվել է 1838 թվականին)։ Մահացել է 1837 թվականի հունվարի 13-ին Պետերբուրգում։


== Երկեր ==
Описание войны 1812 г., СПБ, 1819.


== Գրականություն ==
Нерсисян М. Г., Отечественная война 1812 г. и народы Кавказа, Е., 1955


== Ծանոթագրություններ ==
Խանո (Տրապիզոնի գավառ)

Խանո, գյուղ Օսմանյան կայսրությունում, Տրապիզոնի վիլայեթի Տրապիզոնի գավառում։ Գտնվում էր Տրապիզոն քաղաքից արևելք, Ադինայի տարածքում, Ադինայից 8 կմ հարավ-արևելք։
Տարածքը ցածրադիր, ծովափնյա դաշտավայր էր, որը ծածկված էր անտառով։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Տրապիզոնի նահանգի հայաբնակ բնակավայրեր


== Ծանոթագրություններ ==
Կարլ Մարքսի հուշարձան (Դոնի Ռոստով)

Անվան այլ կիրառումների համար տե՛ս՝ Կարլ Մարքսի հուշարձան (այլ կիրառումներ)Կարլ Մարքսի հուշարձան (ռուս.՝ Памятник Карлу Марксу), հուշարձան Ռուսաստանի Դոնի Ռոստով քաղաքի Կարլ Մարքսի հրապարակում։ Տեղադրվել է 1959 թվականին՝ պատերազմի ժամանակ ոչնչացված Մարքսի հուշարձանի տեղում։ Հուշարձանի հեղինակներն են քանդակագործ Մոիսեյ Ալտշուլերը և ճարտարապետ Միխայիլ Մինկուսը։ Կարլ Մարքսի հուշարձանն ունի մշակութային ժառանգության օբյեկտի կարգավիճակ (գրանցման համար՝ 6100000351)։


== Պատմություն ==
Կարլ Մարքսի հուշարձանը հանդիսավորությամբ բացվել է 1925 թվականի հունիսի 28-ին՝ Նոր Նախիջևան քաղաքի (այժմ՝ Դոնի Ռոստովի Պրոլետարսկի շրջանի կազմում) կենտրոնական հրապարակում։ Հուշարձանը տեղադրվել է Եկատերինա II-ի հուշարձանի պատվանդանի վրա։ Այդ արձանը քանդվել էր բոլշևիկների կողմից խորհրդային իշխանության հաստատումից հետո։ Հրապարակը հետագայում ստացել է Կարլ Մարքսի անունը։
Քանդակը ձուլվել է «Դվիգատել» տեխնիկական միավորումում։ Հուշարձանի հեղինակն էր մոսկվացի քանդակագործ Վ. Բ. Բիբաևը։ Կարլ Մարքսի պատկերաքանդակը ամբողջ հասակով էր։ Նրա աջ ձեռքը սերթուկի լանջափեշի տակ էր, իսկ ձախը դրված էր գրքերի կապուկի վրա։ Պատվանդանի վրա կար հուշատախտակ հետևյալ գրությամբ. «Հուշարձանը կառուցվել է Նախիջևանի շրջանի բանվորների կողմից 1924 թվականի նոյեմբերի 23-ի 2-րդ ընդլայնված բանվորական համաժողովի որոշմամբ»։
Հայրենական մեծ պատերազմի ժամանակ հուշարձանը ոչնչացրել են քաղաքը զավթած Վերմախտի զորքերի զինվորականները. քանդակը գնդակահարել են տանկից։ Պատերազմից հետո հրապարակում տեղադրվել է հուշարձանի փոքրացրած տարբերակը։ Հին հուշարձանի հուշատախտակը պահպանվել է և փոխանցվել Ռոստովի թանգարանին։ Պատվանդանի կանգուն մնացած մասը տեղափոխել են «Ռոստով» կինոթատրոնի մոտի պուրակ (Ռոստովի պետական համալսարանի դիմաց) և այնտեղ տեղադրել են Լոմոնոսովի քանդակը։
Այժմ գոյություն ունեցող հուշարձանը Կարլ Մարքսի հրապարակում հայտնվել է 1959 թվականին։ Հուշարձանի հեղինակներն են քանդակագործ Մոիսեյ Ալտշուլերը և ճարտարապետ Միխայիլ Մինկուսը։ Մարքսի բրոնզե պատկերաքանդակը տեղադրված է գրանիտե բարձր պատվանդանին։ Քանդակը ձուլվել է Լենինգրադում։
Կարլ Մարքսի հուշարձանը նախկինում եղել է մշակութային ժառանգության դաշնային նշանակության օբյեկտ, սակայն 1997 թվականին նրա պահպանական կարգավիճակը դարձրել են տեղական նշանակության։
1990-ական թվականների վերջին տեղի հայ համայնքի ներկայացուցիչներն առաջարկեցին վերականգնել Եկատերինա II-ի հուշարձանը նույն տեղում, բայց այդ նախաձեռնությունը հավանության չարժանացավ։ Կարլ Մարքսի հուշարձանը տեղափոխելու և նրա տեղում Եկատերինա II-ի հուշարձանը վերականգնելու հարցը կրկին սկսեց ակտիվորեն քննարկվել 2005 թվականին, երբ Ռոստովում տեղափոխվել էր Կիրովի հուշարձանը։ Ըստ հարցումների՝ Մարքսի հուշարձանի տեղափոխմանը դեմ է արտահայտվում Պրոլետարսկի շրջանի բնակիչների մեծամասնությունը։ Ըստ նախնական գնահատումների՝ հուշարձանի տեղափոխման աշխատանքները կարժենան 1 միլիոն ռուբլի։ Նախագծերից մեկի համաձայն՝ Մարքսի հուշարձանը կարող է տեղափոխվել Շոլոխովի պողոտայի և 20-րդ Գծի անկյուն։ 2014 թվականին «Ժամանակի էությունը» հանրային շարժումը հավաքել է ռոստովցիների 1500 ստորագրություն՝ ուղղված Ռոստովի մարզի նահանգապետին, և նա դեմ է արտահայտվել հուշարձանի տեղափոխմանը։


== Ծանոթագրություններ ==
Հայկական ջրհոր

Հայկական ջրհոր (ուկր.՝ Вірменська криниця), ճարտարապետական հուշարձան Ուկրաինայի Կամենեց-Պոդոլսկ քաղաքում, որը կառուցվել է 1581 (այլ աղբյուրներով՝ 1638) թվականին՝ քաղաքի հայ բնակիչների կողմից։ Գտնվում է Հին քաղաքի կենտրոնում։


== Պատմություն ==
Հայերը Կամենեց-Պոդոլսկ քաղաքում ըստ տարբեր աղբյուրների, բնակություն են հաստատել XI-XIII դարերում։ Արդեն XVII դարում քաղաքում ապրում էր 1200 հայ ընտանիք։ Նրանք հիմնականում բնակություն էին հաստատել քաղաքի հարավ-արևելյան հատվածում։ Մինչ օրս քաղաքում գոյություն ունի «Հայկական» կոչվող թաղամասը։ Կազմելով Կամենեց-Պոդոլսկի բնակչության գերակշիռ մասը, հայերը մեծ դեր էին խաղում քաղաքի մշակութային, տնտեսական և ռազմական կյանքում։ 1581 (կամ 1638) թվականին, նրանք կառուցել են ջրհոր, որը բնակչության շրջանում հայտնի էր դարձել «Հայկական ջրհոր» անվանումով։ Շինարարությունը իրագործվել էր հայ հարուստ վաճառական Ներսեսի հովանավորչությամբ։ Սակայն ջրհորի ջուրը խմելու համար պիտանի չէր, քանի որ պարունակում էր մեծ քանակությամբ աղեր, ուստի գործածվում էր այլ կարիքների համար։
Երկրորդ համաշխարհային պատերազմի տարիներին ջրհորը խիստ վնասվել էր։ Վերանորոգվել է 1956 թվականին, իսկ 1960 թվականից ծառայել որպես պահեստ։ Այն պահպանվում է պետության կողմից՝ որպես հնության հուշարձան։


== Ճարտարապետություն ==
Հայկական ջրհորն իրենից ներկայացնում է ոչ բարձր, բարոկկո ոճի ութանկյուն աշտարակ, որում առկա է հոծ ապառաժի մեջ փորված, 5 մ լայնությամբ և 30 մետրից ավելի խորություն ունեցող ջրհոր։ Ջրհորի վրա կառուցված աշտարակի չափսերը կազմում են 12x12 մ։ Շինության բարձրությունը 14 մ է, իսկ պատերինը՝ 8 մ։ Աշտարակի արտաքին պատերից դուրս են ելնում քառանկյուն ու հարթ որմնասյուներ, որոնք գետնախարիսխի մոտ հենվում են հիմքին։ Շինության արևելյան կողմում գտնվում է մուտքի դուռը, իսկ հարավային, հյուսիսային և արևմտյան պատերին, մարդու հասակից քիչ ավելի բարձրության վրա, առկա են 1 մ տրամաչափ ունեցող շրջանաձև պատուհաններ։


== Ծանոթագրություններ ==
Զայսանովկա

Զայսանովկա (ռուս.՝ Зайсановка), գյուղ Ռուսաստանի Պրիմորիեի երկրամասի Խասանսկի շրջանի կազմում։


== Բնակչություն ==
Բնակչությունը 2005 թվականին գրանցված տվյալներով կազմել է 3 մարդ, 2010 թվականին՝ 0:


== Աշխարհագրական դիրք ==
Զայսանովկան գտնվում է Գլադկայա գետի գետաբերանում՝ Պոսյետ ծովածոցի արշավախմբային ծոցի ափին։ Գյուղի միջով է անցնում A189 Ռազդոլնոե - Խասան մայրուղին։ Ուսուրիյսկ-Խասան գծում կա երկաթուղային կայարան։ Հեռավորությունը դեպի մարզկենտրոն՝ Սլավյանկա գյուղ, ճանապարհով 60 կմ է, մինչև Վլադիվոստոկ՝ մոտ 224 կմ։


== Պատմություն ==
Գյուղը հիմնադրվել է 1880 թվականին։


== Հնագիտություն ==
1950-ականների վերջին Գ. Ի. Անդրեևն առաջարկել է օգտագործել Զայսանովսկայա մշակույթ տերմինը ուշ նեոլիթյան մի շարք վայրերի համար։ Զայսանովկայի մշակույթը 1957-1959 թվականներին բացահայտել են Գ. Ի. Անդրեևը և Ա. Պ. Օկլադնիկովը։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սամուել Շանկլանդ

Սամուել Շանկլանդ (անգլ.՝ Samuel Shankland, հոկտեմբերի 1, 1991(1991-10-01), Բերկլի, Ալամեդա շրջան, Կալիֆոռնիա, ԱՄՆ), ամերիկացի շախմատիստ, գրոսմայստեր (2008), ԱՄՆ-ի չեմպիոն (2018)։


== Կարիերա ==
9 տարեկանում սովորել է խաղալ շախմատ, մեկ տարի անց մասնակցել է իր առաջին մրցաշարին։ 14 տարեկանում դարձել է ազգային վարպետ։ Մինչև 18 տարեկանների աշխարհի առաջնությունում զբաղեցրել է 3-րդ տեղը։
Աշխարհի գավաթի երկու խաղարկությունների մասնակից (2011, 2015)։ ԱՄՆ-ի հավաքականի կազմում մասնակցել է 2014 թվականի շախմատի օլիմպիադային և 2015 թվականի շախմատի աշխարհի թիմային առաջնություն։


== Արդյունքների աղյուսակ ==


== Վարկանիշի փոփոխության գծապատկեր ==


== Ծանոթագրություններ ==


== Արտաքին հղումներ ==
Անձնական քարտը ՖԻԴԵ-ի կայքում
Պարտիաները  Chessgames.com կայքում
Անձնական քարտը 365chess.com կայքում
Խաղերը Օլիմպիադաներում
Խաղերը թիմային առաջնություններում
Չարդախլի (Զանգեզուրի գավառ)

Չարդախլի, գյուղ Ելիզավետպոլի նահանգի Զանգեզուրի գավառում։


== Բնակչություն ==
1907 թվականին ուներ 233 բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Քոսա Երեց

Քոսա Երեց, 17-րդ դարի հայ մեծ բանաստեղծ։
Կենսագրական տեղեկություններ գրեթե իսպառ բացակայում են, հայտնի չեն ոչ ծննդյան և մահվան, ոչ էլ նույնիսկ բանաստեղծի իրական անունը (Քոսա Երեցը մականունն է և նշանակում է «անմորուք քահանա»)։ Նրա բանաստեղծություններից կարելի է միայն պնդել, որ եղել է քահանա, ապրել և ստեղծագործել է Բասեն պատմական գավառում։ Գրել է տիպիկ ֆոլկլորային ոճով, եթե նրա բանաստեղծությունները մեզ հասած լինեին առանց նշելու հեղինակին, նրանք վստահ պետք է դասվեին ժողովրդական երգերի շարքում։
Ընդհանուր առմամբ պահպանվել են Քոսա Երեցի տասը բանաստեղծությունները, որոնցից ութը՝ ձեռագիր, երկուսը հայտնաբերվել են ազգագրագետների կողմից և հրատարակվել 19-րդ դարավերջին։ Առավել ուշագրավ է «Կիտուր» բանաստեղծությունը, որտեղ հեղինակը պատմում է հողագործների դժվարին կյանքի մասին։

վաղ հրապարակումներ«Մասիս» ամսագիր, Կոստանդնուպոլիս, 1884 թվական, էջ 1045 («Կիտուր»)
Երվանդ Լալայան «Ջավախքի բուրմունք», Թիֆլիս, 1892 թվական, էջ 22ձեռագրերՄատենադարան, ձեռագիր № 9266, թ. 2б-4б (5 բանաստեղծություն)
Մատենադարան, ձեռագիր № 7715, թ. 49ա-496 (1 բանաստեղծություն)
Մատենադարան, ձեռագիր № 3826, թ. 160ա-161ա (2 բանաստեղծություն)


== Ծանոթագրություններ ==


== Արտաքին հղումներ ==
Քոսա Երեցի բանաստեղծությունները
Սոլիկամսկ

Սոլիկամսկ (ռուս.՝ Солика́мск), քաղաք, Ռուսաստանի Դաշնության Պերմի երկրամասի Սոլիկամսկի շրջանի կենտրոնը։ Նավահանգիստ է Կամայի ձախ ափին։ Կա երկաթուղային կայարան։ Բնակչությունը կազմում է ▼92 602 մարդ (2020)։ Հիմնադրվել է XV դարի երկրորդ քառորդում և կոչվել Սոլ-Կամսկայա, ապա՝ Ուսոլիե-Կամսկոյե։ 1472 թվականին Մեծ Պերմի հետ միացել է Մոսկովյան պետությանը։ XVI — XVIII դարերին եղել է Ռուսաստանի աղագործական խոշոր շրջան, XVII դար՝ առևտրական խոշոր կենտրոն, 1613 թվականից՝ վոյեվոդության նստավայր, 1719 թվականից՝ պրովինցիայի կենտրոն, 1796 թվականից՝ գավառական քաղաք։
1925 թվականին հայտնաբերվել է Վերին Կամայի կալիումական աղերի խոշոր հանքավայրը։ Կան կալիումական աղերի, թաղանթանյութի-թղթի կոմբինատներ, մագնեզիումի գործարան։ Ունի թաղանթանյութի-թղթի երեկոյան, ավտոճանապարհային տեխնիկումներ, բժշկական և մանկավարժական ուսումնարաններ, հայրենագիտական թանգարան։ Պահպանվել են XVII — XVIII դարերում ճարտարապետական հուշարձաններ։


== Ծանոթագրություններ ==
Wallows

Wallows, ամերիկյան ռոք խումբ Լոս Անջելեսից։ Դրա անդամներն են՝ Բրեդեն Լեմասթերը, Քոուլ Փրեսթոնը և Դիլան Մինեթը։ Խումբը սկսել է ինքնուրույն երգեր թողարկել 2017 թվականի ապրիլից։ Առաջին երգը «Pleaser»-ն է, որը զբաղեցրել է «Spotify Global Viral 50» չարթի երկրորդ հորիզոնականը։ 2018 թվականին նրանք պայմանագիր են կնքել Atlantic Records լեյբլի հետ և թողարկել են «Spring» մինի ալբոմը։ Նրանց առաջին՝ «Nothing Happens» ստուդիական ալբոմը թողարկվել է 2019 թվականին և ներառել է «Are You Bored Yet?» սինգլը։


== Պատմություն ==
Խմբի երեք մասնակիցները՝ Բրեդեն Լեմասթերը (կիթառ և վոկալ), Քոուլ Փրեսթոն (հարվածային գործիքներ) և Դիլան Մինեթը (կիթառ և վոկալ) կազմավորել են խումբը դեռ փոքր տարիքում, և սկզբում խմբի անվանումը «Join the Band» էր։ Հաջորդ տասնամյակի ընթացքում նրանք հանդես էին գալիս միասին, փոփոխելով խմբի անվանումը։ 2011 թվականին խումբը հանդես է եկել Warped Tour փառատոնօն։
2017 թվականի ապրիլին Wallows-ը թողարկել է իր առաջին՝ «Pleaser» սինգլը, որը հետագայում զբաղեցրել է «Spotify Global Viral 50» չարթի երկրորդ, իսկ «KROQ Localals Only» փլեյլիսթի՝ առաջին հորիզոնականը։ 2017 թվականի մայիսին խումբը թողարկել է երկրորդ՝ «Sun Tan» սինգլը և սկսել է կենդանի ելույթներով հանդես գալ Լոս Անջելեսում։ 2017 թվականի սեպտեմբերին նրանք թողարկել են 3-րդ՝ «Uncomfortable» սինգլը։
2017 թվականի Նոյեմբերին «Pulling Leaves Off Trees» սինգլը առաջին անգամ ներկայացվել է Զեյն Լոուիի Beats 1 ռադիո շոուում։ Այդ ամսվա ընթացքում խումբը հայտնել է իր առաջին հյուսիսամերիկյան շրջագայության մասին, որը կտևի 2018 թվականի հունվարից մինչև մարտ ամիս։ Շրջագայությունը սկսել է հունվարի 24-ին Սան Ֆրանցիսկոյում։ 2018 թվականի փետրվարին խումբը հայտարարել է, որ պայմանագիր է ստորագրել Atlantic Records-ի հետ և ապրիլին պլանավորում է նոր՝ «Spring» անվամբ մինի ալբոմ թողարկել։ Բացի այդ՝ նրանք նաև նոր սինգլ են թողարկել՝ «Pictures of Girls» անվանբ։
2018 թվականի մարտին South by Southwest-ում նրանք ավարտել են իրենց հյուսիսամերիկյան շրջագայությունը։ Ավելի ուշ, նույն ամսվա ընթացքում, նրանք թողարկել են «Spring» ալբոմի երկրորդ՝ «These Days» սինգլը։ Մինի ալբոմը թողարկվել է 2018 թվականի ապրիլի 1-ին Atlantic Records-ի կողմից, պրոդյուսերը եղել է Ջոն Կոնքլթոնը։
2019 թվականի փետրվարի 1-ին Clairo-ի հետ միասին խումբը թողարկել է «Are You Bored Yet?» սինգլը։ Հետագայում թողարկվել է նաև տեսահոլովակը՝ Նոյ Սենթինեոյի և Քեյթլին Դևրի մասնակցությամբ։
2020 թվականի փետրվարին Wallows խումբը ուղևորվել է «Nothing Happens Tour» շրջագայությանը, որը «Nothing Happens Tour 2019»-ի շարունակությունն է՝ 15 հավելյալ կանգառներով։ Խումբը համագործակցել է տեղի ոչ առևտրային, բարեգործական ընկերությունների հետ, ինչպիսիք են Project Lazarus և Ռոլի ԼԳԲՏ-կենտրոն։ Ամեն համերգից առաջ նրանք հրապարակում էին իրերի ցանկ, որոնք մասնակիցները կարող են նվիրաբերել Wallows կրծքանշանի փոխարեն։


== Խմբի անդամներ ==
Դիլան Մինեթը՝ վոկալ, ռիթմ կիթառ, ստեղնաշարային (2017–..)
Բրեդեն Լեմասթերը՝ վոկալ, սոլո-կիթար, բաս-կիթառ (2017–..)
Քոուլ Փրեսթոն՝ հարվածային գործիքներ, բեք-վոկալ (2017–..)


== Սկավառակագրություն ==


== Ծանոթագրություններ ==


== Արտաքին հղումներ ==
Պաշտոնական կայք
Ռոմանով (գյուղ, Ռոժիշչեի շրջան)

Անվան այլ կիրառումների համար տե՛ս՝ ՌոմանովՌոմանով (ուկրաիներեն՝ Романів), գյուղ Ուկրաինայի Վոլինի մարզի Ռոժիշչեի շրջանում։
2001 թվականի տվյալներով Ռոմանով գյուղում բնակվում էր 102 մարդ։ Բնակավայրը զբաղեցնում է 6,01 կմ² տարածք։ Բնակչության խտությունը կազմում էր 16,97 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հարություն Հարությունյան (լրագրող)

Անվան այլ կիրառումների համար տե՛ս՝ Հարություն Հարությունյան (այլ կիրառումներ)Հարություն Հրաչիկի Հարությունյան (հուլիսի 2, 1963(1963-07-02), Երևան, Հայկական ԽՍՀ, ԽՍՀՄ), հայ լրագրող, արձակագիր, հասարակական գործիչ։


== Կրթություն ==
1981-85 թթ. սովորել և ավարտել է Էջմիածնի Ակումբագրադարանային տեխնիկումի մշակութային-լուսավորական բաժինը։
1986-91 թթ. սովորել և ավարտել է Սվերդլովսկի մանկավարժական ինստիտուտը՝ հեռակա ուսուցմամբ։


== Աշխատանքային գործունեություն ==
1981 թ. - աշխատել է Երևանի կաբելի գործարանում՝ որպես բանվոր։
1981-1983 թթ. - ծառայել է Խորհրդային բանակում։
1986 թ. - Գեղագիտական դաստիարակության հանրապետական կենտրոնի ուսուցիչ։
1986-1991 թթ. - Երևանի կայազորի սպայի տան կուլտմասսայական բաժնի հրահանգիչ։
1998 թ. - Հայաստանի ազգային հեռուստատեսության գործադիր տնօրենի տեղակալ։
2004-2010 թթ. - Հայաստանի հանրային հեռուստաընկերության «Հայլուր» լրատվական ծառայության տնօրեն։
2010-2011 թթ. - «Երկիր» թերթի գլխավոր խմբագիր։
2011թ.- մայիսի 12-ին ՀՀ Նախագահի հրամանագրով նշանակվել է Հեռուստատեսության և ռադիոյի ազգային հանձնաժողովի անդամ՝ վեց տարի ժամկետով։
2013 թվականից - «Անդին» գրական հանդեսի խմբագրական խորհրդի անդամ
2016 թ. -նոյեմբերի 11-ին ՀՀ Նախագահի հրամանագրով ազատվել է Հեռուստատեսության և ռադիոյի ազգային հանձնաժողովի անդամի պաշտոնից։
2016 թ.- 2018 թ. Հայաստանի հանրային հեռուստաընկերության լրատվական և վերլուծական հաղորդումների տնօրեն։
2018թ. «5-րդ ալիք» հեռուստատեսության գործադիր տնօրեն։


== Պարգևներ ==
ՀՀ վարչապետի շնորհակալագիր (2006)։
ՀՀ Նապագահի հրամանագրով պարգևատրվել է «Մովսես Խորենացի» մեդալով (2018)։


== Գրքեր ==
2008 թ. «Թաց առավոտ» բանաստեղծությունների և պատմվածքների ժողովածու
2013 թ. «Վերջին ջահելությունը» պատմվածքների ժողովածու


== Ֆիլմեր ==
2014 թ. «Շքամուտք» գեղարվեստական կինոնկարի համասցենարիստ
2015 թ. «Կարմիր խնձորներ» կարճամետրաժ գեղարվեստական կինոնկարի համաարտադրող
2016թ. «Լուսին կերած նորածինը» գեղ. կինոնկարի սցենարիստ
2020թ. «Հաղթանակի ապրիլ» փաստավավերագրական ֆիլմի հեղինակ / պրոդյուսեր


== Հասարակական գործունեություն ==
1992 թ-1995 թ Հայ Մարմնակրթական Ընդհանուր Միության «ՀՄԸՄ» Հայաստանի վարչության ատենապետ
1995 թ-1998 թ. Հայաստանի ազգային սկաուտական շարժման «ՀՄԸՄ-ՀԱՍԿ» կենտրոնական վարչության ատենապետ
1998 թ.-2006 թ.Համաշխարհային Սկաուտական Շարժման Եվրասիա տարածաշրջանի նախագահ
2003 թ-2011 թ. Հայ Մարմնակրթական Ընդհանուր Միության Հ.Մ.Ը.Մ. Կենտրոնական Վարչության անդամ
1998 թ.- 2019թ. Համահայկական խաղերի համաշխարհային կոմիտեի անդամ


== Ձերբակալություն ==
1999 թ. նոյեմբերին Հարություն Հարությունյանը ձերբակալվել է հոկտեմբերի 27-ին ՀՀ Ազգային ժողովում տեղի ունեցած ահաբեկչության փաստի առթիվ հարուցված քրեական գործով՝ մեղադրվելով հանցագործությանն օժանդակելու մեջ, սակայն հետագայում մեղադրանքները չեն հաստատվել։


== Ծանոթագրություններ ==